**NÁRODNÁ RADA SLOVENSKEJ REPUBLIKY**

 **IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 1063/2009

**1113a**

### S p o l o č n á s p r á v a

**výborov Národnej rady Slovenskej republiky o prerokovaní návrhu poslankýň Národnej rady Slovenskej republiky Jany Laššákovej a Renáty Zmajkovičovej na vydanie zákona, ktorým sa dopĺňa zákon Národnej rady Slovenskej republiky č. 1/1993 Z. z. o Zbierke zákonov Slovenskej republiky v znení neskorších predpisov (tlač 1113) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Ústavnoprávny výbor Národnej rady Slovenskej republiky ako gestorský výbor k návrhu poslankýň Národnej rady Slovenskej republiky Jany Laššákovej a Renáty Zmajkovičovej na vydanie **zákona, ktorým sa dopĺňa zákon Národnej rady Slovenskej republiky č. 1/1993 Z. z. o Zbierke zákonov Slovenskej republiky** v znení neskorších predpisov(ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

I.

 Národná rada Slovenskej republiky uznesením zo 17. júna 2009 č. 1484 pridelila návrh poslankýň Národnej rady Slovenskej republiky Jany Laššákovej a Renáty Zmajkovičovej na vydanie zákona, ktorým sa dopĺňa **zákon Národnej rady Slovenskej republiky č. 1/1993 Z. z. o Zbierke zákonov Slovenskej republiky** v znení neskorších predpisov (tlač 1113)na  prerokovanie týmto výborom:

**Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre financie, rozpočet a menu,**

**Výboru** Národnej rady Slovenskej republiky **pre verejnú správu a regionálny rozvoj** a

**Výboru** Národnej rady Slovenskej republiky **pre ľudské práva, národnosti a postavenie žien.**

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému návrhu zákona (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

III.

 Návrh poslankýň Národnej rady Slovenskej republiky Jany Laššákovej a Renáty Zmajkovičovej na vydanie zákona, ktorým sa dopĺňa **zákon Národnej rady Slovenskej republiky č. 1/1993 Z. z. o Zbierke zákonov Slovenskej republiky** v znení neskorších predpisov (tlač 1113) **odporúčali** Národnej rade Slovenskej republiky **schváliť:**

**Ústavnoprávny výbor** Národnej rady Slovenskej republiky uznesením č. 697
z 2. septembra 2009,

**Výbor** Národnej rady Slovenskej republiky **pre financie, rozpočet a menu** uznesením č. 566 z 2. septembra 2009,

**Výbor** Národnej rady Slovenskej republiky **pre verejnú správu a regionálny rozvoj** uznesením č. 305 z 2. septembra 2009 a

**Výbor** Národnej rady Slovenskej republiky **pre ľudské práva, národnosti a postavenie žien** uznesením č. 217 z 27. augusta 2009.

IV.

 **Z uznesení výborov** Národnej rady Slovenskej republiky pod bodom III tejto správy vyplývajú tieto **pozmeňujúce návrhy:**

1. V čl. I v názve zákona sa za slovom „sa“ vkladá slovo „mení a“.

 Ide o legislatívno-technickú úpravu.

 **Ústavnoprávny výbor NR SR**

**Gestorský výbor odporúča schváliť.**

2. V čl. I sa za slovo „alebo“ vkladajú slová „na žiadosť obce“.

Návrh len precizuje úmysel predkladateliek umožniť doručovanie Zbierky zákonov Slovenskej republiky obciam alternatívne, a to buď zasielaním jednotlivých výtlačkov poštou alebo v elektronickej podobe, avšak len vtedy, keď obec o elektronickú formu doručovania prejaví záujem. Podľa informácií cca 700 obcí na Slovensku nemá vôbec prístup internet. Aj tie mestá a obce, ktoré prístup na internet majú si budú zvažovať, či budú mať vytvorené podmienky aby mohli aj potom bez problémov realizovať povinnosť ukladanú im zákonom o Zbierke zákonov SR, a to sprístupniť Zbierku zákonov SR na svojom pracovisku na nazretie každému, kto o to prejaví záujem. Nie každý obyvateľ obce, či mesta, je totiž počítačovo zdatný a aj keby všetci obyvatelia obce s príslušným programom narábať vedeli, nie všetky samosprávy majú k dispozícii voľný počítač, ktorý by mohli prípadní záujemcovia

používať na získavanie informácií právnych predpisoch uverejnených v Zbierke zákonov Slovenskej republiky a pod.

 **Výbor NR SR pre verejnú správu a regionálny rozvoj**

**Gestorský výbor odporúča schváliť.**

**K čl. II**

3. V čl. II sa slová „dňom vyhlásenia“ nahrádzajú slovami „1. novembra 2009“.

Zmena účinnosti sa navrhuje z dôvodu vytvorenia legisvakačnej lehoty na zabezpečenie realizácie zákona.

 **Ústavnoprávny výbor NR SR**

 **Výbor NR SR pre financie, rozpočet a menu**

 **Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti a postavenie žien**

**Gestorský výbor odporúča schváliť.**

 Gestorský výbor **odporúča** o pozmeňujúcich a doplňujúcich návrhoch uvedených pod bodmi 1 až 3 hlasovať **spoločne** a tieto **schváliť.**

V.

 **Gestorský výbor** na základe stanovísk výborov k návrhu poslankýň Národnej rady Slovenskej republiky Jany Laššákovej a Renáty Zmajkovičovej na vydanie **zákona, ktorým sa dopĺňa zákon Národnej rady Slovenskej republiky č. 1/1993 Z. z. o Zbierke zákonov Slovenskej republiky** v znení neskorších predpisov(tlač 1113) vyjadrených v ich uzneseniach uvedených pod bodom **III.** tejto správy a stanovísk poslancov gestorského výboru vyjadrených v rozprave k tomuto návrhu zákona, podľa § 79 ods. 4 písm.  f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča Národnej rade Slovenskej republiky** návrh poslankýň Národnej rady Slovenskej republiky Jany Laššákovej a Renáty Zmajkovičovej na vydanie **zákona, ktorým sa dopĺňa zákon Národnej rady Slovenskej republiky č. 1/1993 Z. z. o Zbierke zákonov Slovenskej republiky** v znení neskorších predpisov(tlač 1113) **schváliť** v znení schválených pozmeňujúcich a doplňujúcich návrhov uvedených v tejto spoločnej správe.

 **Spoločná správa** výborov Národnej rady Slovenskej republiky o prerokovaní návrhu poslankýň Národnej rady Slovenskej republiky Jany Laššákovej a Renáty Zmajkovičovej na vydanie **zákona, ktorým sa dopĺňa zákon Národnej rady Slovenskej republiky č. 1/1993 Z. z. o Zbierke zákonov Slovenskej republiky** v znení neskorších predpisov(tlač 1113a) **bola schválená uznesením Ústavnoprávneho výboru Národnej rady Slovenskej republiky z 8. septembra 2009 č.  703.** Týmto uznesením výbor zároveň poveril spravodajkyňu predložiť návrhy podľa §  81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

 Mojmír Mamojka

 predseda Ústavnoprávneho výboru

 Národnej rady Slovenskej republiky

Bratislava 8. septembra 2009